hotchpotch/miracl-hf-unified huggingface dataset:
Ro-51 (1919)
Ro-51 (aiemmin "sukellusvene No. 25") oli keisarillisen Japanin laivaston vuonna 1920 valmistunut L-luokan sukellusvene.
Alus tilattiin Mitsubishin Kōben telakalta osana vuoden 1917 hankintoja. Sen köli laskettiin 10. elokuuta 1918 ja alus laskettiin vesille 10. lokakuuta 1919. Alus otettiin palvelukseen 30. kesäkuuta 1920 nimellä "sukellusvene No. 25".
Alus nimettiin 1. marraskuuta 1924 "Ro-51":ksi. Se poistettiin alusluettelosta 1. huhtikuuta 1940.
Ro-52 (1920)
Ro-52 (aiemmin "sukellusvene No. 26") oli keisarillisen Japanin laivaston vuonna 1920 valmistunut L-luokan sukellusvene.
Alus tilattiin Mitsubishin Kōben telakalta osana vuoden 1917 hankintoja. Sen köli laskettiin 10. elokuuta 1918 ja alus laskettiin vesille 9. maaliskuuta 1920. Alus otettiin palvelukseen 30. marraskuuta nimellä "sukellusvene No. 26".
Alus nimettiin 1. marraskuuta 1924 "Ro-52":ksi. Se poistettiin alusluettelosta 1. huhtikuuta 1932.
Gameberry
Gameberry on suomalainen vuonna 2008 perustettu Internet-sivusto, joka keskittyy videopelien keräilyyn. Käyttäjät voivat listata sivustolle oman peli- ja elokuvakokoelmansa. Sivustolle on rekisteröitynyt yli 700 pelikeräilijää, jotka ovat listanneet omiin kokoelmiinsa lähes 150 000 videopeliä ja yli 11 000 elokuvaa. Lisäksi sivuston tietokanta sisältää tiedon yli 12 000 videopelistä, joista yli 5 000 peliä sisältää myös hintatiedon, joita sivusto tilastoi. Gameberry kerää hintatietonsa sekä ylläpidon asettamista keskihinnoista että keräilijöiden maksamista hinnoista, joita he voivat merkitä lisätessään pelejä kokoelmiinsa.
Gameberry sisältää myös runsaasti tietoa vanhoista pelikoneista, pelisarjoista kertovia artikkeleita sekä pelinkeräilyä käsitteleviä artikkeleita ja ohjeita aloitteleville pelikeräilijöille. Sivustolla on lisäksi oma keskustelupalstansa, jossa voi keskustella peleistä ja pelikeräilystä.
Ro-53 (1920)
Ro-53 (aiemmin "sukellusvene No. 27") oli keisarillisen Japanin laivaston vuonna 1921 valmistunut L-luokan sukellusvene.
Alus tilattiin Mitsubishin Kōben telakalta osana vuoden 1917 hankintoja. Sen köli laskettiin 1. huhtikuuta 1919 ja alus laskettiin vesille 6. heinäkuuta 1920. Alus otettiin palvelukseen 10. maaliskuuta 1921 nimellä "sukellusvene No. 27".
Alus nimettiin 1. marraskuuta 1924 "Ro-53":ksi. Se poistettiin alusluettelosta 1. huhtikuuta 1940.
Ro-54 (1920)
Ro-54 (aiemmin "sukellusvene No. 28") oli keisarillisen Japanin laivaston vuonna 1921 valmistunut L-luokan sukellusvene.
Alus tilattiin Mitsubishin Kōben telakalta osana vuoden 1917 hankintoja. Sen köli laskettiin 1. marraskuuta 1919 ja alus laskettiin vesille 13. lokakuuta 1920. Alus otettiin palvelukseen 10. syyskuuta 1921 nimellä "sukellusvene No. 28".
Alus nimettiin 1. marraskuuta 1924 "Ro-54":ksi. Se poistettiin alusluettelosta 1. huhtikuuta 1940.
Ro-55 (1921)
Ro-55 (aiemmin "sukellusvene No. 29") oli keisarillisen Japanin laivaston vuonna 1921 valmistunut L-luokan sukellusvene.
Alus tilattiin Mitsubishin Kōben telakalta osana vuoden 1917 hankintoja. Sen köli laskettiin 30. maaliskuuta 1920 ja alus laskettiin vesille 10. helmikuuta 1921. Alus otettiin palvelukseen 15. marraskuuta nimellä "sukellusvene No. 29".
Alus nimettiin 1. marraskuuta 1924 "Ro-55":ksi. Se poistettiin alusluettelosta 1. huhtikuuta 1940.
Ro-56 (1921)
Ro-56 (aiemmin "sukellusvene No. 30") oli keisarillisen Japanin laivaston vuonna 1922 valmistunut L-luokan sukellusvene.
Alus tilattiin Mitsubishin Kōben telakalta osana vuoden 1917 hankintoja. Sen köli laskettiin 10. heinäkuuta 1920 ja alus laskettiin vesille 11. toukokuuta 1921. Alus otettiin palvelukseen 16. tammikuuta 1922 nimellä "sukellusvene No. 30".
Alus nimettiin 1. marraskuuta 1924 "Ro-56":ksi. Se poistettiin alusluettelosta 1. huhtikuuta 1940.
Suunnistussimulaattori
Suunnistussimulaattori on Antero Pullin vuonna 2007 julkaisema peli, jota käytetään myös suunnistuksen harjoitteluun. Antero Pulli on kehittänyt simulaattoria harrastuksenaan vuodesta 2004 lähtien. Suunnistussimulaattorissa on mallinnettu tarkasti sekä todellisiin alueisiin perustuvat maastot että juoksunopeudet, minkä Pulli on varmistanut juoksemalla pelissä esiintyvissä maastoissa yhteensä satoja kertoja. Pelin viikoittaiset virtuaalirastit toimivat harjoittelun tukena suomalaisille suunnistajille.
Afganistan paralympialaisissa
Afganistan on osallistunut kesäparalympialaisiin viidesti: vuosina 1996, 2004, 2008 ja 2012 sekä 2016, joka kerta yhden, kahden tai kolmen urheilijan joukkueella. Maa ei ole saavuttanut mitaleita, eikä se ole osallistunut talviparalympialaisiin.
Bliss (valokuva)
Bliss on Microsoftin Windows XP -käyttöjärjestelmän työpöydän oletustaustakuva. Se on kuva vihreästä kukkulasta ja sinisestä taivaasta, jossa on cumulus- ja cirrus-pilviä.
Entinen "National Geographicin" valokuvaaja Charles O’Rear otti valokuvan Yhdysvaltain Kalifornian osavaltion Napa Valleyssä vuonna 1996. O’Rear sanoo, että kuvaa ei ole digitaalisesti manipuloitu.
Seuraavan vuosikymmenen aikana on väitetty, että "Bliss" olisi katsotuin valokuva maailmassa tuona aikana. Maisema on muuttunut niistä ajoista, kun kuva otettiin: mäellä ja kentän etualalla on nykyään viiniköynnöksiä.
Afganistan kesäparalympialaisissa 2016
Afganistan osallistui Rio de Janeiron kesäparalympialaisiin vuonna 2016 yhden urheilijan joukkueella. Maan ainoa edustaja Mohammad Durani osallistui miesten keihäänheittoon luokassa F42-44. Hän ei saavuttanut mitaleita. Hän myös toimi maan lipunkantajana avajaisissa.
42-vuotias Mohammad Durani oli maan ainoa edustaja kisoissa. Hän osallistui miesten keihäänheittoon luokassa F42-44 sijoittuen viimeiseksi eli 16:ksi ennätyksellään 26.51 metriä.
Sukulan suojatit
Sukulan suojatit on 28. syyskuuta 2016 Nelos-kanavalla alkanut tositelevisiosarja, jonka pääosassa on Jyrki Sukula. Ohjelmassa Sukula auttaa kahdeksaa 18–24 vuotiasta työtöntä nuorta pääsemään ravintola-alalle töihin.
Ro-57 (1921)
Ro-57 (aiemmin "sukellusvene No. 46") oli keisarillisen Japanin laivaston vuonna 1922 valmistunut L-luokan sukellusvene.
Alus tilattiin Mitsubishin Kōben telakalta osana vuoden 1918 hankintoja. Sen köli laskettiin 20. marraskuuta 1920 ja alus laskettiin vesille 3. joulukuuta 1921. Alus otettiin palvelukseen 30. heinäkuuta 1922 nimellä "sukellusvene No. 46".
Alus nimettiin 1. marraskuuta 1924 "Ro-57":ksi. Se poistettiin alusluettelosta 20. marraskuuta 1945.
Ro-58 (1922)
Ro-58 (aiemmin "sukellusvene No. 47") oli keisarillisen Japanin laivaston vuonna 1922 valmistunut L-luokan sukellusvene.
Alus tilattiin Mitsubishin Kōben telakalta osana vuoden 1918 hankintoja. Sen köli laskettiin 15. helmikuuta 1921 ja alus laskettiin vesille 2. maaliskuuta 1922. Alus otettiin palvelukseen 25. marraskuuta nimellä "sukellusvene No. 47".
Alus nimettiin 1. marraskuuta 1924 "Ro-58":ksi. Se poistettiin alusluettelosta 15. syyskuuta 1945.
Ro-59 (1922)
Ro-59 (aiemmin "sukellusvene No. 57") oli keisarillisen Japanin laivaston vuonna 1923 valmistunut L-luokan sukellusvene.
Alus tilattiin Mitsubishin Kōben telakalta osana vuoden 1918 hankintoja. Sen köli laskettiin 18. toukokuuta 1921 ja alus laskettiin vesille 28. kesäkuuta 1922. Alus otettiin palvelukseen 20. maaliskuuta 1923 nimellä "sukellusvene No. 57".
Alus nimettiin 1. marraskuuta 1924 "Ro-59":ksi. Se poistettiin alusluettelosta 20. marraskuuta 1945.
Elämä on tässä
Elämä on tässä on turkulaisen muusikon ja laulaja-lauluntekijä Olli Leppäsen esikoisalbumi. Se julkaistiin toukokuussa 2011. Albumin on kustantanut ja julkaissut levy-yhtiö Magnum Music Oy.
"Elämä on tässä" -albumilta nousivat Radio Suomen ja paikallisradioiden soittolistoille esikoissingle Ilo tulvii ja sekä toinen single Myrskyn silmä, joka soi ahkeraan erityisesti paikallisradioissa. Molemmat kappaleet ovat Olli Leppäsen säveltämiä ja sanoittamia. Lisäksi soittolistoille nousivat kappaleet Arvoitus ja Ärsyttävää, vaikka niitä ei koskaan julkaistu singleinä.
Kappale Suuntatähti tuli koko kansan tietoisuuteen vuonna 2013, jolloin saman vuoden tangokuningas Kyösti Mäkimattila levytti sen uudelleen ja julkaisi samannimisen oman esikoisalbuminsa. Suuntatähti on Olli Leppäsen sävellys. Siinä on Kyösti Mäkimattilan teksti. Kappaletta on verrattu Eino Leinomaisiin runolaulelmiin.
Mäkimattilan tekstejä on albumilla Suuntatähden lisäksi kaksi muutakin. Lisäksi Olli on tehnyt yhteistyössä veljensä J-P:n kanssa levylle kolme kappaletta, joista yhdessä on Mäkimattilan teksti.
Suuntatähti-kappaleessa sopraanosaksofonia soittaa Leppäsen veli J-P.
Tähti (roolipeli)
Tähti on Mike Pohjolan suunnittelema vaihtoehtotulevaisuuteen sijoittuva roolipeli, joka julkaistiin vuonna 2007.
"Tähdessä" eläydytään ”maolaisen mutanttityttöbändin” elämään vuoden 2017 Suomessa. Hahmot ovat teini-ikäisiä bändin jäseniä, ja pelin keskiössä ovat ihmissuhteet sekä bändielämä. Pelin maailma kuvaa Suur-Helsinkiä, jossa on toista miljoonaa asukasta. Suomen presidentti on Heidi Hautala. Pelin mukaan nuorison keskuudessa ihaillaan kommunistista Kiinaa ja sen pop-kulttuuria.
Pohjola on kertonut pelin idean syntyneen illanvieton aikana käydystä nuoruuden kyberpunkroolipelien muistelusta. Kyberpunkkliseiden sijaan pelin keskiöön nousi ajatus tyttöbändin pelaamisesta. Illanvieton ideasta kehittyi ajan myötä "Tähti"-roolipeli, jota Pohjola ryhtyi kehittämään eteenpäin. Pohjola olisi sijoittanut pelin utopistiseen tulevaisuuteen, jossa naiset ja miehet ovat tasa-arvoisia, mutta pelin naispuoliset pelitestaajat toivoivat peliin lisää vastakkainasettelua tyttöbändin jäsenten ja ”limaisten setämiesten” välillä.
Pohjola halusi pitää "Tähden" säännöt hyvin keveinä, joten pulmatilanteissa käännytään onnenkeksien puoleen. Käytännössä pelaajat siis tulkitsevat onnenkeksien sisältämät ennustukset yhdessä ja soveltavat niitä pelitilanteeseen.
Pohjola on kertonut pelin ja sen taustamaailman suunnittelusta blogissaan Atsipoppaa, josta löytyy myös peliraportteja.
"Tähti" päätyi lehtipisteisiin kustantajansa Riimuahjon julkaiseman "Roolipelaaja"-aikakauslehden imussa.
Ro-60 (1922)
Ro-60 (aiemmin "sukellusvene No. 59") oli keisarillisen Japanin laivaston vuonna 1923 valmistunut L-luokan sukellusvene.
Alus tilattiin Mitsubishin Kōben telakalta osana vuoden 1918 hankintoja. Sen köli laskettiin 5. joulukuuta 1921 ja alus laskettiin vesille 22. joulukuuta 1922. Alus otettiin palvelukseen 17. syyskuuta 1923 nimellä "sukellusvene No. 59".
Alus nimettiin 1. marraskuuta 1924 "Ro-60":ksi. Alus haaksirikkoutui 31. joulukuuta 1941 Kwajaleinilla ja se poistettiin alusluettelosta 10. tammikuuta 1942.
Sääksjärvi (järvi Pirkanmaalla)
Sääksjärvi on Pirkanmaalla Lempäälän, Pirkkalan ja Tampereen raja-alueella sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Sääksjärvi on osa Härmälänojan valuma-aluetta.
Järvi on 2,2 kilometriä pitkä, 750 metriä leveä ja sen pinta-ala on 80 hehtaaria. Järveen laskee kuusi ojaa, joista järven länsirantaan laskeva Kortesjärvenoja on tärkein. Sen valuma-alueella ovat Pikku Rajajärvi, Rajajärvi, Ammejärvi ja Kortejärvi. Toinen on Saunaoja, joka on Kaitajärven laskuoja, joka laskee järven pohjoispään länsirantaan. Järven oma laskuoja Arranmaanoja lähtee itärannan Multivuoren juurelta ja seuraa rautatietä Peltolammiin. Sääksjärvessä on kaksi saarta. Toinen on nimeltään Rajasaari, jonne on pystytetty kuntien yhteinen rajapyykki, ja toinen on pieni luoto saman lahden pohjukassa. Rajasaaressa on kiinteistö.
Järven rantaviivan pituus on 6,5 kilometriä. Kaikki rannat muutamaa kohtaa lukuun ottamatta ovat rakennettuja. Koko itärantaa on varattu rautatielle ja viidelle kiinteistölle johtavalle tielle, joka alkaa järven eteläpäästä. Sääksjärven kaakkoispuolella sijaitsee samanniminen asuinalue. Yhdessä valtatien 3 kanssa ne ovat houkutelleet järven lähiympäristöön teollisuutta ja muita asuinalueita, joita on pääasiassa Lempäälän puolella itä- ja lounasrannoilla (Sipilä). Pirkkalan puoleisilla rannoilla Kaitalankulmalla on jonkin verran asutusta. Rajasaaresta lähtevät rajat jakavat järven kolmen kunnan kesken. Suurin osa järvestä kuuluu Lempäälän kuntaan, pohjoispäästä yhteensä noin kolmannes kuuluu sekä Tampereen kaupunkiin että Pirkkalan kuntaan.
Vuoden 1953 peruskartassa Rajasaaren nimi kirjoitettiin ”Saviansaari” ja vuoden 1975 kartassa Saunaoja kirjoitettiin ”Saunapuro”. Rautatien itäpuolelle ja järven lounaspuolelle oli tuolloin alkanut asuntoalueita, jossa oli rakennettu vain omakotitaloja. Vuoteen 1961 mennessä voitiin karttaan piirtää kolme suunnitelmallista omakotitalojen aluetta, joiden välistä valtatie 3 puikkelehti vuoden 1975 kartassa.
Ro-61 (1923)
Ro-61 (aiemmin "sukellusvene No. 72") oli keisarillisen Japanin laivaston vuonna 1924 valmistunut L-luokan sukellusvene.
Alus tilattiin Mitsubishin Kōben telakalta osana vuoden 1923 hankintoja. Sen köli laskettiin 5. kesäkuuta 1922 ja alus laskettiin vesille 19. toukokuuta 1923. Alus otettiin palvelukseen 9. helmikuuta 1924 nimellä "sukellusvene No. 72".
Alus nimettiin 1. marraskuuta 1924 "Ro-61":ksi. Alus upposi 1. syyskuuta 1942 Atokalla ja se poistettiin alusluettelosta 20. lokakuuta.
Zombie Lane
Zombie Lane on Digital Chocolaten suomalaisstudion kehittämä zombiteemainen selviytymispeli, joka julkaistiin Facebookissa 2011. Peli oli julkaisua seuranneena kuukautena pelaajamäärältään Facebookin toiseksi nopeiten kasvava peli. Sillä oli 2,2 miljoonaa käyttäjää. Pelistä kehitettiin myöhemmin mobiiliversio.
Afganistan kesäparalympialaisissa 2012
Afganistan osallistui Lontoon kesäparalympialaisiin vuonna 2012 yhden urheilijan joukkueella, eli kaikkien aikojen pienimmällä joukkueellaan. Kyseessä oli maan neljäs esiintyminen paralympialaisissa. 
Maan ainoa edustaja Mohammad Fahim Rahini toimi samalla myös joukkueen lipunkantajana avajaisissa, eikä hän saavuttanut mitaleita.
Maan ainoa edustaja Mohammad Fahim Rahini osallistui miesten alle 75-kiloisten voimanostoon. Hän sijoittui kilpailun toiseksi viimeiseksi, eli 12:ksi, nostamalla 127 kiloa.
Supernauts
Supernauts oli Grand Crun kehittämä reaaliaikainen hiekkalaatikkopeli, joka julkaistiin vuonna 2013 iOS:lle. Pitkään kestäneen testimarkkinavaiheen jälkeen peli julkaistiin kansainvälisesti Applen laitteille kesäkuussa 2014.
Peli saavutti alle viikossa miljoonan latauksen rajan. Julkaisuviikolla pelillä oli yli 250 000 aktiivista pelaajaa, mutta määrä väheni pian vain kymmeniin tuhansiin, jolloin pelin päivittäminen ei enää ollut kannattavaa. Peli suljettiin vuonna 2015 liian vähäisten myyntimäärien ja korkeiden ylläpitokustannusten vuoksi.
"Supernautsin" maailmassa mannerjäätiköt ovat sulaneet, ja pelaajien täytyy rakentaa avaruuteen ihmisille uusi koti. Pelissä keskeisessä osassa oli mielikuvituksellisten avaruusasemien rakentelu. Mikromaksuja sisältänyt "Supernauts" panosti pelaajien väliseen sosiaaliseen vuorovaikutukseen, mikä johti innostuneeseen vastaanottoon erityisesti naisten ja kolmekymppisten keskuudessa.
Pollen (videopeli)
P·O·L·L·E·N (vaihtoehtoisesti: "P.O.L.L.E.N") on suomalaisen Mindfield Gamesin peli. Peli on julkaistu Steam-palvelussa vuonna 2016 Windows-alustalle.
Peli tukee Oculus Rift virtuaalitodellisuuslaitteita ja sitä on mahdollista pelata myös ilman virtuaalilaseja.
Saturnuksen Titan-kuulle sijoittuvan "Pollenin" esikuviin kuuluvat tieteiselokuvan merkkiteokset "" (1968), "Solaris" (1972) ja "Kuu" (2009). Pelissä on useita eri tarinalinjoja joita seurata, eikä peli pidä pelaajaa kädestä kiinni. Pelaajan pitää tutkia alueita, selvittää pulmia ja päästä tarinassa eteenpäin. Pelissä on muun muassa "Myst"-tyylisiä pulmia. Esikuvana toimi myös "Gone Home" -peli.
Pelin äänimaailman suunnittelivat Antti Laitinen ja Jarno Sarkula.
GameSpot antoi pelille pisteet 5/10 arvostelussaan.
Pythagoraan luola
Pythagoraan luola () on nimitys, jota käytetään eräästä luolasta Kérkis-vuorella Sámoksen saarella Kreikassa. Legendan mukaan filosofi ja matemaatikko Pythagoras asui ja opetti luolassa 500-luvulla eaa.
Pythagoraan luola sijaitsee Kérkis-vuoren kaakkoisrinteessä noin 300 metrin korkeudella merenpinnasta, länteen Marathókampoksen kylästä. Pythagoraan sanotaan vetäytyneen kaupungista luolaan piiloon saaren tyranni Polykrateen vihaa. Hänen kerrotaan sekä asuneen paikalla että opettaneen siellä oppilaitaan. Paikalla on myös lähde, josta filosofin kerrotaan ottaneen juomavetensä. Tieto siitä, että Pythagoras asui saarella jossakin luolassa, on peräisin antiikin ajalta ja tunnetaan Iamblikhoksen kautta. On kuitenkin mahdoton sanoa, onko kyseessä todella sama luola.
”Pythagoraan luolaksi” kutsutussa paikassa on oikeastaan kolme eri luolaa, joissa on useita haaroja ja ”huoneita”. Lisäksi paikalla on kaksi kappelia. Luolien lähelle johtaa autotie. Loppumatka, noin 200–300 metriä, on jyrkkenevää polkua.
Pythagoraan luola
Varsinainen Pythagoraan luola on luolista alin. Sinne johtaa erillinen pienempi polku, joka erkanee pääpolulta oikealle. Tämän vuoksi se jää monilta paikalla kävijöiltä kokonaan huomaamatta. Luolalle päästäkseen täytyy kiivetä noin 2,5 metriä ylös jyrkkää rosoista kalliota, mutta se onnistuu paikalla olevan köyden avulla. Luolan sisäänkäynti on ahdas. Sisällä luolassa on suurempi, alempi kammio sekä pienempi, ylempi kammio. Ylemmässä kammiossa on suuri ”ikkuna-aukko”, josta avautuu näköala etelään.
Ágios Ioánnis Theológos
Seuraavana, pääpolkua hieman Pythagoraan luolalle johtavan polun risteämästä ylöspäin, on Johannes Teologille ("Ágios Ioánnis Theológos") omistettu kappeli.
Panagía Sarantaskaliótissa ja sen luolat
Vielä ylempänä pääpolkua, portaiden yläpäässä, on toinen kappeli, joka on omistettu ”Neljänkymmen portaan” Neitsyt Marialle ("Panagía Sarantaskaliótissa"). Se on rakennettu bysanttilaisella kaudella 1000-luvulla , kun alueella asui sinne turvaan vetäytyneitä munkkeja. Kappelin takana on kaksi luolaa, Panagía Sarantaskaliótissan luolat, joista vasemmanpuoleinen on pienempi ja oikeanpuoleinen suurempi. Luolat laskeutuvat jopa 90 metriä syvemmälle ja niissä on stalaktiitteja ja stalagmiitteja. Useimmat kävijät vierailevat näillä luolilla, koska ne ovat polun päässä ja helpommin saavutettavissa, ja siksi juuri ne esiintyvät usein ”Pythagoraan luolana”.
Zeuksen luola (Náxos)
Zeuksen luola (myös "Zasin luola") on luola Zas-vuorella Náxoksen saarella Kreikassa. Se sijaitsee vuoren luoteisrinteessä Filótin kylän kaakkoispuolella noin 630 metrin korkeudessa.
Paikallisissa myyteissä luola on paikka, jossa ylijumala Zeus vietti lapsuutensa. Hänen syntymäpaikakseen esitetään sen sijaan joku Kreetalla sijaitsevista luolista (Díktin luola tai Ídan luola). Zas-vuorella Zeus sai muun muassa hallintavaltansa tunnusmerkin salaman, jonka kotka hänelle toi. Luolassa on useita kammioita ja niissä on useita stalagtiitteja ja stalagmiitteja.
Luola on ollut antiikin aikana Zeuksen kulttipaikka. Siellä on suoritettu arkeologisia tutkimuksia vuosina 1962, 1985–1986 sekä 1994. Niissä on löydetty esineistöä neoliittiselta kaudelta klassiselle ja roomalaiselle kaudella saakka. Löydökset ovat esillä Náxoksen arkeologisessa museossa.
Osmanivallan aikana luola on toiminut saarelaisten piilopaikkana. Luolan lähellä on Eläväksitekevälle lähteelle ("Zoodóchos Pigí") omistettu pieni kirkko.
LGA 1151
LGA 1151 on Intelin valmistama suoritinkanta. LGA 1151 julkaistiin Skylake- ja Kaby Lake suoritinarkkitehtuureja varten vuonna 2015 korvaamaan LGA 1150 suoritinkanta. LGA 1151 tunnetaan myös nimellä "Socket H4".
Vuonna 2017 LGA 1151 suoritinkannasta julkaistiin versio joka tukee vain Coffee Lake suorittimia, käyttäen 300-sarjan piirisarjoja. Vuonna 2017 julkaistu versio on sähköisesti epäyhteensopiva vanhempien suoritinten kanssa koska osa prosessorikannan varatuista pinneistä on otettu virransyöttö- sekä maadoituskäyttöön. Tämä tekee myös 300-sarjan piireistä epäyhteensopivia vanhempien Skylake- sekä Kaby Lake prosessorien kanssa.
Suurin osa LGA 1151 emolevyistä tukee vain DDR4 muisteja, pienemmän määrän tukiessa DDR3(L) muisteja. Lisäksi muutamasta emolevymallista löytyy tuki kummallekin muistityypille, joista vain toinen voi olla käytössä samaan aikaan.
Sakari Kajander
Sakari Keijo Antero Kajander (20. helmikuuta 1931 Helsinki – 24. helmikuuta 2012 Kauniainen) oli suomalainen virkamies, valtiotieteiden maisteri. Hän oli valtiovarainministeriön palkkaosaston (valtion työmarkkinalaitoksen) osastopäällikkö eli valtion työmarkkinajohtaja 1990–1994. Sitä ennen hän oli apulaisosastopäällikkö 1983–1990. Hän sai kanslianeuvoksen arvonimen.
Patrik Schick
Patrik Schick (s. 24. tammikuuta 1996 Praha) on tšekkiläinen jalkapalloilija, pelipaikaltaan hyökkääjä. Hän on edustanut UC Sampdoriaa heinäkuusta 2016 lähtien.
Hän aloitti uransa vuonna 2002 TJ Viktoria Vestecissa. Vuonna 2003 hän siirtyi Optimum Sportiin ja vuonna 2007 Sparta Prahaan. Vuonna 2014 hän siirtyi ykkösjoukkueeseen. Kesäkuussa 2015 hän siirtyi lainalle Bohemians 1905:n. Heinäkuussa 2016 hän siirtyi UC Sampdoriaan.
Hän pelasi Tšekin alle 16-, alle 17-, alle 18-, alle 19- ja alle 21-vuotiaiden maajoukkueissa. A-maajoukkue-debyyttinsä hän teki 27. huhtikuuta 2016 Maltaa vastaan tehden maalin tässä ottelussa.
Heikki Kalli
Heikki Juhani Kalli (s. 1938) on suomalainen tekniikantutkija. Hän oli vuodesta 1938 Lappeenrannan teknillisen korkeakoulun ydintekniikan professori. Hänen tutkimuskohteenaan oli ydinreaktoreiden käyttäytyminen onnettomuustilanteessa.
Jorma Kallio (yritysjohtaja)
Kyösti Jorma Kallio (s. 1937) on suomalainen maatalousalan toimija, koulutukseltaan maatalous- ja metsätieteiden tohtori. Hän oli Valtion viljavaraston toimitusjohtaja 1987–1994. Sitä ennen hän oli vuosina 1977–1986 maa- ja metsätalousministeriön maatalousosaston osastopäällikkö.
FTO-geeni
FTO-geeni näyttää nykytiedon valossa olevan painoindeksiin eniten vaikuttava geeni.
Lihavuus ei silti näytä juurikaan liittyvän geeneihin. Jopa homotsygoottina esiityvän FTO-geenin vaikutus painoon oli BMJ-lehden meta-analyysissä vain 0,9 kiloa, muussa tutkimuksessa 3 kiloa. Esimerkiksi Englannissa tyypillinen ylipaino on suuruusluokkaa 15-50 kiloa.
FTO-geenilla ei ollut yhteyttä painoon niillä, jotka harjoittivat liikuntaa keskimääräistä enemmän.
BMJ-lehden meta-analyysin mukaan FTO-geeni ei myöskään vaikuta ihmisen kykyyn pudottaa painoaan. Analyysin tutkimuksissa käytettiin ruokavaliota, liikuntaa ja lääkkeitä.
Tutkijoiden mukaan tämäkin tulos osoitti, että geenien sijaan elämäntavat ovat ratkaisevia painonhallinnassa, etenkin liikunta ja ruokavalio.
Afganistan kesäparalympialaisissa 2008
Afganistan osallistui Pekingin kesäparalympialaisiin vuonna 2008 yhden urheilijan joukkueella, eli kaikkien aikojen pienimmällä joukkueellaan. Kyseessä oli maan kolmas esiintyminen paralympialaisissa. 
Maan ainoa edustaja Mohammad Fahim Rahini toimi samalla myös joukkueen lipunkantajana avajaisissa sekä päättäjäisissä, eikä hän saavuttanut mitaleita.
Maan ainoa edustaja Mohammad Fahim Rahini osallistui miesten alle 67.5-kiloisten voimanostokilpailuun muttei saanut tulosta aikaiseksi.
Afganistan kesäparalympialaisissa 2004
Afganistan osallistui Ateenan kesäparalympialaisiin vuonna 2004 kahden urheilijan joukkueella. Kyseessä oli maan vasta toinen esiintyminen paralympialaisissa. 
Maata edusti kisoissa pyöräilijä Qaher Hazrat ja pikajuoksija Mareena Karim. Myös toisen pikajuoksijan Sharafi Ahmadin piti osallistua kisoihin mutta hän ei lähtenytkään kisoihin. 
Mitaleita maa ei saavuttanut.
Raimo Kantola (ammattiyhdistysjohtaja)
Raimo Johannes Kantola (s. 1940) on suomalainen ammattiyhdistysjohtaja ja sittemmin Työturvallisuuskeskuksen toimitusjohtaja. Kantola toimi sähköalalla ja tullin palveluksessa 1955–1969 ennen kuin hänestä tuli valtion henkilöstöjärjestö VTY:n toimitsija 1970. Vuosina 1983–1996 hän oli SAK:n johtotehtävissä, siitä 1983–1991 3. puheenjohtaja ja johtaja vuodesta 1991. Sittemmin hän oli Työturvallisuuskeskuksen toimitusjohtaja vuoteen 2000. Hän on ollut SDP:n ay-toimikunnan pitkäaikainen jäsen ja puolueyhdistyksensä puheenjohtaja 1999–2007. Hän on julkaissut kirjan "Tulokahinoiden kaprokkimies" (2014).
Kaprio (täsmennyssivu)
Kaprio tarkoittaa seuraavia:
Kaprio
Sonic Jam
Sonic Jam on Sonic Teamin kehittämä ja Segan julkaisema videopeli, joka julkaistiin Sega Saturnille Japanissa on 20. kesäkuuta 1997, Pohjois-Amerikassa 22. elokuuta 1997, ja Euroopassa 28. elokuuta 1997. Peli sisältää uudelleenjulkaistuna Sega Mega Driven 7 alkuperäistä Sonic-peliä.
Pelit jotka sisältyvät tähän kokoelmaan ovat:
Lisäksi kun valitaan Sonic & Knuckles, pelaajalla on mahdollisuus emuloida alkuperäisen kasetin "lock-teknologia" -toimintoa ja yhdistää Sonic & Knuckles johonkin kolmesta pelistä kokoelmassa. Tämä mahdollistaa seuraavien pelien pelaamisen:
James Carr
James Carr (13. kesäkuuta 1942 Coahoma, Mississippi – 7. tammikuuta 2001 Memphis) oli yhdysvaltalainen soullaulaja.
Carr syntyi baptistipapin perheeseen Coahomassa, Mississippissä ja kasvoi Memphisissä. Teini-ikäisenä hän alkoi laulaa paikallisissa klubeissa. Carr sai levytyssopimuksen Goldwaxilta 1965. Hänen ensimmäinen hittinsä oli ”You’ve Got My Mind Messed Up”. Carrin tunnetuin esitys on ”The Dark End of the Street”, Dan Pennin ja Chips Momanin kirjoittama ja monen tunnetun laulajan levyttämä kappale, jonka ensimmäisen version Carr levytti vuonna 1966.
Carr kärsi masennuksesta ja katatonisista kohtauksista sekä käytti paljon lääkkeitä ja marihuanaa. Vaikeuksiensa seurauksena hänen uransa käytännössä loppui jo vuonna 1971. Hän yritti paluuta 1990-luvun alussa ja levytti vielä kaksi albumia.
Carr kuoli syöpään Memphisissä 7. tammikuuta 2001. Hänellä oli viisi lasta.
Kirppupeli
Kirppupeli () on seurapeli, jossa kukin pelaaja yrittää saada omia nappuloitaan ”hyppäämään” kuppiin. Nappulaa painetaan hieman joustavaa alustaa (vaikkapa mattoa) vastaan esim. isommalla nappulalla. Sitten kirppu-nappulaa painavaa nappulaa siirretään sivulle ja kirppu hypähtää.
Peli oli aluksi englantilainen aikuisten seurapeli. Joseph Assheton Fincher teki pelistä patenttihakemuksen 1888 ja haki tuotemerkkiä "Tiddledy-Winks" vuonna 1889. 1950-luvulta lähtien peliä on pelattu myös monimutkaisemmin kilpailullisin säännöin. Englannissa on vuonna 1958 perustettu pelijärjestö The English Tiddlywinks Association (ETwA).
Peliä myytiin Suomessa jo vuonna 1892 nimellä "Tiddledy-Vinks." Suomessa Sarvis on valmistanut peliä. Plaston tekemä sammakkopeli on kirppupelin muunnelma.
Tappava ase (televisiosarja)
Tappava Ase ("Lethal Weapon") on samannimiseen elokuvaan perustuva yhdysvaltalainen televisiosarja. Sen esittäminen aloitettiin Yhdysvalloissa Fox -kanavalla 21. syyskuuta 2016. Suomessa sarjaa voi seurata Viasatin Viaplay-palvelun kautta.
Traaginen viikko
Traaginen viikko oli Katalonian maaseudulla heinäkuussa 1909 syntynyt kapina, jonka organisoi viinin vuokraviljelijöiden liike. Espanjan armeija kukisti kapinan, jossa kuoli toistasataa henkeä.
Vuokraviljelijöiden ("rabassaire") järjestäytyminen alkoi vuoden 1890 viinikriisistä. Heidän järjestönsä organisoitiin hyvin ja se oli valmis väkivaltaiseen toimintaan. Heidän tavoitteenaan oli saada vuokraajille turvatumpi asema vuokraehtoja parantamalla. Monet heistä pääsivätkin hyvään asemaan, lähes maanomistajan tasolle. Vuokraviljelijät kuuluivat kuitenkin Katalonian anarkistimieliseen työväenliikkeeseen, jossa oli suurta valtionvastaista tyytymättömyyttä, sillä valtion vastatoimet liikettä kohtaan olivat ankaria.
Traaginen viikko alkoi yleislakolla, joka oli suunnattu Espanjan reserviläiskutsuntoja vastaan. Valtio aikoi lähettää joukkoja Marokkoon sotimaan marokkolaisia vastaan. Kansaa ärsytti, että varakkaat saattoivat kutsunnoissa ostaa itsensä vapaiksi. Ärtymys johti kapinaan, joka syttyi ilman johtajia tai julkilausuttuja tavoitteita. Syntyi katumellakoita, tuhopolttoja ja työläiskomiteoita. Myös kirkko oli vihan kohteena ja kirkkorakennuksia tuhottiin. Ensimmäiset paikalle tuodut sotilasyksiköt koostuivat katalaaneista ja tunsivat solidaarisuutta kapinallisia kohtaan eivätkä halunneet ampua heitä kohti. Kapinan kukistajat oli tuotava armeijan yksiköistä muualta Espanjasta. Jälkiselvittelyissä 1 700 henkeä joutui sotaoikeuteen syytettynä aseellisesta kapinasta. Viisi heistä sai kuolemantuomion ja teloitettiin.
Luettelo suomalaisista ulkomaankirjeenvaihtajista
Tämä on epätäydellinen luettelo suomalaisten tiedotusvälineiden entisistä ja nykyisistä ulkomaankirjeenvaihtajista. Mediayhtiön kotimaastaan lähettämien varsinaisten kirjeenvaihtajien lisäksi luettelossa on asemamaassa pysyvästi tai tilapäisesti asuvia freelancereitä, joita voidaan kutsua kirjeenvaihtajiksi tai avustajiksi.
Boglárka Kapás
Boglárka Kapás (s. 22. huhtikuuta 1993 Debrecen) on unkarilainen uimari, joka on erikoistunut vapaauintiin.
Kapás saavutti hopeaa 800 metrin vapaauinnissa Eindhovenin lyhyen radan EM-kilpailuissa 2010 ja voitti kultaa samalla matkalla Debrecenin EM-kilpailuissa 2012. Berliinin EM-kilpailuissa 2014 hän saavutti kolme mitalia; hopeaa 1 500 metrin vapaauinnissa sekä pronssia 800 metrin vapaauinnissa ja 4×200 metrin vapaauintiviestissä.
Kazanin MM-kilpailuissa 2015 Kapás saavutti pronssia 1 500 metrin vapaauinnissa maansa ennätysajalla 15.47,09. Netanyan lyhyen radan EM-kilpailuissa 2015 hän sai hopeaa 800 metrin vapaauinnissa ja pronssia 400 metrin vapaauinnissa.
Lontoon EM-kilpailuissa 2016 Kapás voitti neljä Euroopan mestaruutta; 400, 800 ja 1 500 metrin vapaauinnissa sekä 4×200 metrin vapaauintiviestissä. Rio de Janeiron olympialaisissa 2016 hän saavutti pronssia 800 metrin vapaauinnissa maansa ennätysajalla 8.16,37 ja oli neljäs 400 metrin vapaauinnissa maansa ennätysajalla 4.02,37.
Budapestin MM-kilpailuissa 2017 Kapás sijoittui 1 500 metrin vapaauinnissa neljänneksi sekä 400 ja 800 metrin vapaauinnissa viidenneksi. Lyhyen radan EM-kilpailuissa 2017 Kööpenhaminassa hän voitti kultaa 400 metrin vapaauinnissa ja saavutti hopeaa 800 metrin vapaauinnissa. Glasgow’n EM-kilpailuissa 2018 hän voitti kultaa 200 metrin perhosuinnissa ennätysajallaan 2.07,13.
Peimari United
Peimari United on vuonna 2010 perustettu suomalainen jalkapallon erikoisseura, jonka toiminta-aluetta ovat Paimio ja Sauvo. Seuran edustusjoukkue nousi kaudeksi 2017 Suomen kolmanneksi korkeimmalle sarjatasolle, Kakkoseen. Peimari Unitedilla on myös junioritoimintaa.
Joukkue pelaa kotiottelunsa Paimion KHT Soikalla sekä Sauvon Hakkispaana KHT:llä. Seuralla on myös oma sisähalli, Peimari-Areena.
Seura perustettiin 27. lokakuuta 2010. Perustamisen lähtökohdat olivat muun muassa erilaisuus, panostus ammattivalmennukseen ja ketteryys toiminnassa. Seura on asettanut tavoitteekseen, että sen edustusjoukkue nousee yhdeksi Turun alueen parhaimmista.
Peimari United aloitti Kutosessa, mistä se nousi Vitoseen kaudeksi 2014. Seuraavaksi vuodeksi 2015 joukkue nousi Neloseen, ja heti perään Kolmoseen 2016. Kolmosesta Peimari United nousi kaudeksi 2017 Kakkoseen, joten seura saavutti neljä peräkkäistä sarjanousua.
Kalvassara
Kalvassara ("Carex pallescens") on sarakasvien heimoon kuuluva monivuotinen ruohovartinen kasvilaji.
Kalvassara kasvaa löyhinä mättäinä ja se voi kasvaa noin 20–80 cm korkeaksi. Kalvassara kasvaa monenlaisilla, kohtuullisen viljavilla kasvupaikoilla, kuten niityillä, pientareilla sekä metsissä. Kalvassaran lehdet ovat lehtiruodittomat, vihreät ja muutaman millimetrin levyiset.
Kalvassara on erilaistähkäinen sara, ja sen kukinto koostuu yhdestä hedetähkästä ja muutamasta emitähkästä. Hedetähkä on yleensä ruskehtava ja emitähkiä lyhyempi. Emitähkät ovat noin 1–2 cm pitkiä ja aluksi pystyjä sekä vaaleanvihreitä, mutta muuttuvat hedelmien kypsyessä nuokkuviksi ja ruskehtaviksi. Kalvassara on tuulipölytteinen ja se kukkii tavallisesti kesä-heinäkuussa.
Suomessa kalvassara on yleinen etelässä, Pohjanmaan ja Kainuun eteläpuolella, ja selvästi harvinaisempi Lapissa.
Peter Ruzicka
Peter Ruzicka (s. 3. heinäkuuta 1948 Düsseldorf) on saksalainen säveltäjä ja kapellimestari. Hänen sävellysopettajiaan olivat Hans Werner Henze ja Hans Otte. Hän opiskeli myös musiikkitiedettä ja oikeustiedettä Münchenissä, Hampurissa ja Berliinissä; hänen tohtorin väitöskirjansa on vuodelta 1977 Berliinistä. Ruzicka nimitettiin Hochschule für Musik und Theater Hamburgin professoriksi vuonna 1990. Hän on Münchenin taideakatemian ja Freie Akademie der Künste Hamburgin jäsen.
Ruzicka toimi Berliinin radion sinfoniaorkesterin taiteellisena johtajana 1979–87 ja Hampurin valtionoopperan johtajana 1988–97. Hän oli myös Concertgebouw-orkesterin taiteellinen neuvonantaja (1997–99), Salzburger Festspielen taiteellinen johtaja (2001–06) ja Münchenin biennaalin taiteellinen johtaja (1996–2014). Ruzicka on johtanut useita huomattavia kansainvälisiä orkestereita ja levyttänyt niiden kanssa mm. Gustav Mahlerin ja Hans Werner Henzen teoksia. Lukuisat johtavat kansainväliset orkesterit ovat myös esittäneet Ruzickan omia teoksia. Hänen tuotantoonsa kuuluu orkesteri- ja kamarimusiikin lisäksi muun muassa "Celan", ooppera, joka kantaesitettiin Dresdenissä 2001; toinen ooppera, "Hoelderlin", kantaesitettiin Berliinin valtionoopperassa 2008.
Sojuz MS-02
Sojuz MS-02 () on Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 19. lokakuuta 2016 Baikonurin kosmodromilta Kazakstanista mukanaan kolme avaruuslentäjää ja rahtia asemalle. Aluksen miehistö kuuluu ISS:n Retkikunta 49:n miehistöön. Laukaisun oli alun perin määrä tapahtua 23. syyskuuta 2016, mutta aluksen sähköjärjestelmässä havaittujen vikojen vuoksi laukaisu siirrettiin lokakuulle. Alus toimi ISS:n pelastusaluksena kunnes palasi maahan huhtikuussa 2017.
Zimmermann
Zimmermann on ainakin seuraavien henkilöiden sukunimi:
Raimo Kantola
Raimo Kantola -nimisiä henkilöitä ovat:
Lauri Karén
Lauri Erik Karén (29. huhtikuuta 1927 Iida, Japani – 7. toukokuuta 2006 Gex, Ranska) oli suomalainen valtiotieteen maisteri ja lehtien ulkomaankirjeenvaihtaja.
Japanissa syntyneen Lauri Karénin vanhemmat Artturi Karén ja Irene Tengström olivat Suomen Luterilaisen Evankeliumiyhdistyksen lähetystyöntekijöitä. Hänen nuorempi veljensä on näyttelijä Aarre Karén. Maisteriksi valmistuttuaan Karén oli ensin työssä kolmen vuoden ajan vakuutusalalla, kunnes hän siirtyi vuonna 1952 toimittajaksi Kotimaa-lehteen. Hän oli sitten viiden vuoden ajan työssä Britannian yleisradioyhtiön BBC:n suomenkielisessä toimituksessa vuoteen 1959 saakka. Karén oli sen jälkeen Uusi Suomi-lehden toimittajana Helsingissä ja parin vuoden kuluttua hän siirtyi lehden Lontoon-kirjeenvaihtajaksi. Seuraavaksi Karén toimi Helsingin Sanomien Pariisin kirjeenvaihtajana 1965–1971, Geneven kirjeenvaihtajana 1971–1975 ja Washingtonin kirjeenvaihtajana 1975–1978. Viimeksi Karén oli Helsingin Sanomien kirjeenvaihtajana Genevessä 1978–1992 ja hän toimi samalla myös lehden Ranskan kirjeenvaihtajana. Karén jäi eläkkeelle 1992. Eläkkeellä ollessaan Karén asui Ranskassa Gexissä ja kesäisin Bretagnessa ranskalaissyntyinen vaimonsa Solangen kanssa.
Karén joutui yhteenottoon presidentti Urho Kekkosen kanssa kirjoitettuaan Kekkosen Unkarin valtiovierailun aikana vuonna 1969 presidentin virallisen vastaaoton maassa olleen tavallista vaisumman. Tämä johtui siitä, että Neuvostoliitto ei silloin sallinnut Itä-Euroopan maiden olevan liian läheisissä suhteissa myöskään puolueettomiin maihin kuten Suomeen.
Helmikuussa 2018 ilmoitettiin, että Otava julkaisee Karénin kirjoittaman, vuonna 2005 valmistuneen Aatos Erkon elämäkerran, joka perustuu Karénin Erkon kanssa käymiin keskusteluihin, mutta josta Erkko oli antanut määräyksen, ettei sitä saa julkaista hänen elinaikanaan. Kirjan esipuheen on kirjoittanut Lauri Karénin tytär Michelle Karen (s. 1960), joka on kirjoittanut kirjoja muun muassa astrologiasta. Michelle Karenin kirjoista yksi on suomennettu ("Astrologiaa työn merkeissä: pomot ja alaiset astrologisina luonnetyyppeinä", WSOY 2000)
Suomen sosialidemokraattinen työläisnaisliitto
Suomen sosialidemokraattinen työläisnaisliitto oli vuonna 1921 perustettu liitto, jonka perustivat vähemmistöön jääneet SDP:n kannattajat irtauduttuaan Suomen sosialidemokraattinen naisliitosta (1900–1923) vuonna 1920 kärjistyneiden linjakiistojen vuoksi. Sen puheenjohtajana toimi Miina Sillanpää vuoteen 1932.
Kuningas Faravidin testamentti
Kuningas Faravidin testamentti on tietokirjailija Heikki Lehikoisen kirjoittama lastenkirja, joka ilmestyi 2016 Teoksen kustantamana. Kirja on ensimmäinen kertomus sarjassa "Sukelluslabradori Tufunus tutkii".
Lehikoinen oli romaanilla vuoden 2017 Lasten LukuVarkaus -palkintoehdokas.
Sarjan päähenkilö on labradorinnoutaja sukelluslabradori Tufunus. Kirjan kertoja saa väärään osoitteeseen toimitetun kirjeen, ja hän lähtee viemään sitä Tufunukselle. Heidän ja Tufunuksen ystävän Maroksen tehtäväksi tulee selvittää Suomen muinaisen kuninkaan Faravidin testamentin arvoitusta. Apua he saavat apua Erittäin Salaisen Poliisin edustajilta ja nykyajan šamaanilta.
Bahrain paralympialaisissa
Bahrain on osallistunut kesäparalympialaisiin joka kerta vuoden 1984 kesäparalympialaisista lähtien. Maa on saavuttanut yhteensä kaksi kultaa, kolme hopeaa ja viisi pronssia, eli yhteensä kymmenen mitalia. Maan kaikki mitalit ovat tulleet yleisurheilusta. Talviparalympialaisiin maa ei ole osallistunut.
Leo Riski
Leo Riski (s. 1951 Sysmä) on suomalainen valtiotieteen maisteri, lehdistöneuvos ja entinen ulkomaankirjeenvaihtaja.
Riski suoritti toimittajatutkinnon Sanoman toimittajakoulussa vuonna 1977 ja hän valmistui valtiotieteen maisteriksi Helsingin yliopistosta 1982, pääaineena oli kansainvälinen politiikka.
Riski oli Yleisradion uutis- ja ajankohtaisohjelmien toimittajana vuodesta 1977 alkaen ja hän juonsi A-plus-, Aamu-TV- ja Maailmannäyttämöllä-ohjelmia. Hän oli Yleisradion pääkirjeenvaihtajana Brysselissä 1991–1994 ja kirjeenvaihtajana Berliinissä 2001–2005. Tämän jälkeen Riski toimi viiden vuoden ajan Suomen Berliinin-suurlähetystön lehdistöneuvoksena vuoteen 2013 saakka.
Bahrain kesäparalympialaisissa 2016
Bahrain osallistui Rio de Janeiron kesäparalympialaisiin vuonna 2016 kahden urheilijan joukkueella. Maata edusti Fatena Nedham naisten kuulantyönnössä luokassa F53 ja Rooba Alomari naisten kiekonheitossa luokassa F54-55. Maan lipunkantajana avajaisissa toimi Fatema Nedham, joka voitti kultaa tuoden maalle ensimmäisen paralympiamitalin sitten vuoden 2004 Ateenan kesäparalympialaisten.
Möllit
Möllit () on suomalaisen Zaibatsu Interactiven kehittämä ongelmanratkaisutyyppinen kosketusnäyttöisillä laitteilla pelattava mobiilipeli. Pelin on julkaissut Suomessa Yleisradio yhteistyössä Pikku Kakkosen ja BUU-klubbenin kanssa. Se julkaistiin ilmaiseksi 8. lokakuuta 2015.
Peliä voi pelata joko yksinpelinä tai usean pelaajan kanssa samalla laitteella. Pelissä liikutetaan neljää ”mölliä”, joista jokainen tulee ohjata erilaisten kenttien läpi. Peli on tarkoitus julkaista myös ulkomailla myöhempänä ajankohtana.
Pelin kohderyhmä on 6–8-vuotiaat. Peli on saatavilla sekä iOS- että Android-alustoille.
MinecraftEdu
MinecraftEdu on osittain suomalaisen TeacherGaming-yrityksen vuonna 2011 kehittämä Minecraft-modi, joka muokkaa "Minecraftista" luokkahuonekäyttöön soveltuvan opetuspelin. "Minecraftista" on "MinecraftEdussa" muokattu kouluopetukseen sopiva tarjoamalla opettajille erilaisia työkaluja ja hallintavälineitä.
Kun "MinecraftEdu" vuoden 2016 alussa siirtyi Microsoftin omistukseen, hyödynnettiin sitä opetuksessa jo yli 40 eri maassa ja kymmenissätuhansissa kouluissa. Nykyisin "MinecraftEdu" tunnetaan nimellä Minecraft: Education Edition ja se julkaistiin virallisesti marraskuun ensimmäisenä päivänä vuonna 2016.
Liana Liberato
Liana Daine Liberato (s. 20. elokuuta 1995 Galveston, Texas) on yhdysvaltalainen elokuva- ja televisionäyttelijä. Hän aloitti näyttelemisen kotikaupungissaan seitsemänvuotiaana ja 10-vuotiaana alkoi esiintyä televisiorooleissa ja independent-elokuvissa. Hän esiintyi ensimmäisen kerran tv-ruudulla vuonna 2005 sarjan "Todistettavasti syyllinen" jaksossa. Liberaton ensimmäinen elokuvarooli taas oli vuoden 2007 elokuvassa "The Last Sin Eater". Hän on siitä eteenpäin esiintynyt mm. sarjoissa "House" ja "Sons of Anarchy" sekä elokuvissa "Trust", "Stuck in Love" ja "Jos vielä jään".
Liberato syntyi Texasissa George ja Rhondelle Liberatolle. Hänellä on italialaisia sukujuuria.
Liberato oli mukana Miley Cyrusin musiikkivideolla ”7 Things” vuonna 2008.
Klordekoni
Klordekoni eli keponi (CClO) on kloorattuihin rengasrakenteisiin ketoneihin kuuluva orgaaninen yhdiste. Yhdistettä on käytetty aikaisemmin maataloudessa hyönteismyrkkynä ja fungisidina, mutta nykyisin sen käyttö on kielletty useassa maassa klordekonin terveys- ja ympäristövaikutusten vuoksi.
Klordekoni on huoneenlämpötilassa valkoista kiteistä ainetta. Yhdiste liukenee erittäin vähän veteen ja paremmin moniin orgaanisiin liuottimiin kuten etanoliin ja asetoniin. Klordekoni tehoaa useisiin hyönteisiin ja myös eräisiin sieniin. Yhdiste on myös erittäin myrkyllistä monille muille eliöille kuten nisäkkäille. Klordekonille altistumisesta voi seurata pääkipua, huonovointisuutta, lihasten heikkoutta, vapinaa ja kouristuksia. Eläinkokeissa klordekonin on todettu olevan karsinogeeninen. Yhdiste on luonnossa pysyvä yhdiste ja kertyy eliöihin. Ympäristössä mireksi hapettuu klordekoniksi.
Ensimmäisen kerran klordekonia valmistettiin vuonna 1951. Ainetta valmistetaan heksakloorisyklopentadieenistä rikkitrioksidin tai klooririkkihapon avulla.
Klordekonia on käytetty hyönteismyrkkynä maataloudessa 1950-luvun puolivälistä alkaen muun muassa koloradonkuoriaisten ja ripisiäisten torjuntaan. Lisäksi sillä on kontrolloitu myös torakoita, muurahaisia, termiittejä sekä omenarupea ja härmää. Suomessa yhdistettä ei kuitenkaan ole koskaan käytetty. Klordekonin käyttö on nykyään kielletty useassa maassa. Yhdysvalloissa se kiellettiin vuonna 1978, koska Chesapeakenlahti ja Jamesjoki saastuivat klordekonia sisältävistä jätevesistä. Euroopan Unionin alueella yhdisteen käyttö on ollut kiellettyä vuodesta 2007 ja yhdiste kiellettiin myös Tukholman sopimuksessa.
Dale of Merchants
Dale of Merchants on Sami Laakson vuonna 2015 julkaisema pakanrakennuskorttipeli. Pelissä kauppiaat kilpailevat asemasta mahtavassa kauppiaiden killassa. "Dale of Merchants" suunniteltiin alusta asti englanniksi, sillä sen joukkorahoituskampanja suunnattiin kansainvälisille markkinoille.
Lautapelioppaan arvostelussa "Dale of Merchantsin" katsottiin kuuluvan ”vuoden parhaisiin peliuutuuksiin”. Hiidenpeli.comin mukaan peli on saanut kansainvälisesti hyvän vastaanoton.
Vuonna 2016 peliin julkaistiin jatko-osa "Dale of Merchants 2", jota voi pelata joko yksinään tai yhdessä alkuperäisen pelin kanssa. Ensimmäinen kampanja sai rahoitusta 14 000 euroa, kun jatko-osaa rahoitettiin jo 72 000 euron edestä.
Pelin kortit jakautuvat eri pakkoihin eläinlajien mukaan. Jokaiseen peliin otetaan vain tietty määrä pakkoja pelaajamäärän mukaisesti. Omalla vuorollaan pelaaja voi tehdä vain yhden toiminnon: joko ostaa kauppapaikalta kortin, pelata kädestään kortin, pöydätä kortin tai hylätä kädestään kortteja poistopakkaansa. Sen jälkeen pelaaja täydentään kätensä nostopakastaan viiteen korttiin; kun pelaajan nostopakasta loppuvat kortit, poistopakasta sekoitetaan uusi nostopakka. Pelaajan tavoitteena on rakentaa kahdeksan kojua korteistaan, jotka nousevat arvossa yhdestä kahdeksaan. Yhteen kojuun voi (poikkeuksia lukuun ottamatta) rakentaa vain yhden eläinlajin korteista. Korttien arvot vaihtelevat yhdestä viitteen ja se on myös niiden pohjahinta marketista ostettaessa − mitä taaempana marketissa kortti on, sitä enemmän sen pohjahinnan päälle tulee lisähintaa. Ensimmäinen kortti maksaa arvonsa verran, viimeinen +4. Ostetut kortit nostetaan käteen. Erityisiä tekniikkakortteja voi pelata korteissa mainittujen toimintojen toteuttamiseksi.
Hertan maailma
Hertan maailma on Niina Grönholmin luoma animaatio- ja mobiilipelisarja, joka on jatkunut vuodesta 2008 asti. Lasten arkisiin asioihin keskittyvä animaatio- ja pelisarja on ollut ilmestymisestään lähtien "Pikku Kakkosen" suosituimpien verkkosisältöjen joukossa. Animaatiosarjaa on näytetty myös Ruotsin SVT-kanavalla. Sittemmin Hertan seikkailut ovat laajentuneet myös kansien väliin väritys- ja kuvakirjojen muodossa.
Grönholm sai alun perin idean lasten ajanvietesivuston perustamiseen vuonna 2006. Seuraavana vuonna hän perusti Alpakka Median, jonka puitteissa "Hertan maailmaa" tuotetaan. Vuoden 2008 alussa julkaistu animaatioosarja oli "Pikku Kakkosen" ensimmäinen, jolla oli myös oma digitaalinen pelimaailma. Alpakka on tuottanut myös "Pojat"-nimistä animaatiosarjaa.
Kari Karanko
Kari Juhani Karanko (s. 1941) on suomalainen diplomaatti. Hän on koulutukseltaan ekonomi. Hän on ollut suurlähettiläs Dar es Salaamissa 1988–1993 ja sen jälkeen ulkoministeriön kehitysyhteistyöneuvos.. Hän oli suurlähettiläs Windhoekissa (Namibia) 1998–2000. Sieltä hän joutui palaamaan Namibian pyynnöstä, sillä hän oli kritisoinut valtion johtoa. Sen jälkeen hän oli ulkoministeriön kansainvälisen ympäristöpolitiikan yksikön päällikkö. Vuosina 2006–2007 Karanko oli suurlähettiläs Katmandussa .
Unisex (televisio-ohjelma)
Unisex on vuonna 2006 MTV3-kanavalla esitetty muotiin keskittynyt televisiohjelma, jonka vakiojäseneninä toimivat Saimi Nousiainen ja Arman Alizad ja juontajana Heli Roiha.
Viivauskone
Viivauskone on William Orville Hickokin 1800-luvun puolessa välissä paperin viivaamiseen kehittämä menetelmä. Koneella tehdään paperiin viivoja ja se soveltuu näin ollen taulukoiden ja ruutupaperin valmistukseen. Koneen toiminta perustuu erityisiin konetta varten valmistettuihin vierekkäin oleviin kyniin, joihin vesipohjainen painoväri johdetaan lankojen avulla. Kyniin on pyörähdyssylintereihin asennettavien kappaleiden avulla mahdollista ohjelmoida mekaanisesti nostoja siten, että linjat katkeavat halutuksi matkaksi.
Laskennan digitalisoitumisen myötä 1960- ja 1980-lukujen välillä myös taulukoiden ja ruutupaperin kysyntä väheni voimakkaasti. Nykyisin olemassaoleva tarve täytetään pääasiassa käyttämällä offset-painoa.
The Swapper
The Swapper on suomalaisen Facepalm Gamesin kehittämä pulmapohjainen tasohyppelyvideopeli. Se julkaistiin vuonna 2013 Steam-palvelussa Microsoft Windowsille ja vuonna 2014 Mac OS X:lle ja Linuxille.
Curve Studios teki pelistä käännöksen Sonyn ja Nintendon alustoille vuonna 2014. "The Swapper" on scifi-teemainen peli, jossa pelaaja ohjaa tutkimusasemalle jäänyttä naisselviytyjää. Hän löytää oudon laitteen, jonka avulla hän voi luoda itsestään klooneja. Kloonauksen avulla pelaaja voi ratkoa pulmia ja selvittää tutkimusaseman tutkijoiden kohtalon.
Helsingin yliopiston opiskelijat Otto Hantula ja Olli Harjola kehittivät pelin vapaa-ajallaan. He aloittivat kehityksen vuonna 2010. Indie Fund rahoitti pelin kehitystä vuonna 2012.
Curve Studios kehitti pelin käännöksen Sonyn alustoille ja Wii U:lle vuonna 2014.
Pelin kehitysprosessista tekee erityislaatuisen sen, että pelin taustagrafiikat on tehty savesta. Pelin taustoja tehdessä ei siis hyödynnetty ollenkaan 3d-mallinnusohjelmia.
"The Swapper" sai julkaisussaan kriitikoilta myönteisen vastaanoton. Arvostelijat kehuivat pelin visuaalista tyyliä ja tunnelmaa sekä laadukkaita pulmia.
IGN antoi arvostelussaan pelille 9.3/10.
PC Gamer antoi arvostelussaan pelille 88/100.
Kuninkaiden aika (roolipeli)
Kuninkaiden aika on Pasi Silanderin ja Piia Makkosen kirjoittama ja Lasten Keskuksen vuonna 1993 julkaisema roolipeli.
Evankelisluterilaisten seurakuntien nuorisotyön avuksi laadittu Kuninkaiden aika johdattelee lapsia ja nuoria Vanhan testamentin tapahtumiin. Aihepiiristään huolimatta Kuninkaiden aika on pohjimmiltaan yksinkertainen ja helposti lähestyttävä peli, joka sopii mainiosti aloittelijoille ja lyhyisiin pelihetkiin. Pelissä raamatullinen kuninkaiden aika esitetään kiehtovana ympäristönä, johon eläytymällä pelaajat oppivat Raamatun tapahtumista ja henkilöistä. Tarkoituksena ei ollut ottaa kantaa nykyisen Israelin valtion puolesta tai sitä vastaan. Pelin tekijät ovat olleet myös mukana tekemässä pelejä AD 50 ja Steissin yö.
Peli syntyi kun Pasi Silander ja Piia Makkonen olivat lukioiässä. Peliä testattiin kahtena iltana viikossa Malmin seurakunnan ATK- ja roolipelikerhossa. Tekijät olivat aktiivisia myös seurakuntien kanssa tehtyjen sähköisten opetuspelien kehityksessä.
Kuninkaiden aikaa on pidetty yksinkertaisena roolipelinä, joka soveltuu erityisen hyvin koulujen ja kerhojen käyttöön.
Kuka, mitä, häh?
Kuka, mitä, häh? on vuonna 2007 Nelonen-kanavalla esitetty keskusteluohjelma, jota juonsi Mikko Silvennoinen ja vakiokeskustelijoina toimi Lotta Backlund, Riikka Pulkkinen, Marko Parkkinen, Juha Itkonen ja Pirjo Suhonen. Ohjelma lopetettiin viidennen jakson jälkeen alhaisten katsojalukujen vuoksi.
De Blob
De Blob on THQ Wirelessin vuonna julkaisema tasohyppely- ja pulmapeli. Peliä kehitti alun perin Wiille Blue Tongue Entertainment ja Nintendo DS:lle Helixe Studio. Suomalainen Universomo kehitti pelin mobiiliversion. "De Blobin" mobiiliversio sai kritiikkiä ohjaustavastaan, jossa pelihahmo liikkui puhelinta kallistamalla.
Pelin J2ME-versio sai 7/10 PocketGamer arvostelussa.
Peli on julkaistu mm. seuraaville alustoille: